Senatets formann (Pakistan)

Senatets formann (urdu: صدر ایوانِ بالا) er leder for overhuset til Pakistans parlament. 

Senatets formann er nummer én i suksesjonsrekkefølgen til embetet som Pakistans president, foran Nasjonalforsamlingens president.

Ifølge Pakistans forfatning av 1973 skal Senatets formann utøve presidentens funksjoner, hvis embetet har blitt ledig på grunn av dødsfall, fratreden eller avsettelse. Hvis Senatets formann er ute av stand til å utøve presidentens funksjoner, skal Nasjonalforsamlingens president fungere som president fram til en ny president er valgt.

Hvis presidenten er fraværende fra Pakistan eller av en annen årsak er ute av stand til å utøve sine funksjoner, skal Senatets formann utøve presidentens funksjoner. Hvis Senatets formann også er fraværende eller ute av stand til å utøve presidentens funksjoner, skal Nasjonalforsamlingens president utøve presidentens funksjoner fram til denne vender tilbake til Pakistan eller gjenopptar sine funksjoner. 

Senatets dagsorden – under det første møtet etter å ha blitt behørig konstituert – skal utelukkende inneholde valg av formann og viseformann blant dets medlemmer.

Formannens eller viseformannens embetstid skal være tre år fra den dagen innehaveren tiltrer embetet.

Formenn

Fotnoter

Referanser

Eksterne lenker 
Senate of Pakistan

Pakistan
Pakistansk politikk